Stian Blipp

Stian Blipp (født Glopholm Johannessen; 1990) er en norsk danser, komiker, programleder og musiker.

 Biografi 
Han ble kalt «Blipp» av sine venner etter måten han beatboxet på, og tok senere Blipp som nytt etternavn.seher.no (16. oktober 2012): Derfor heter han Blipp , hentet 12. januar 2013 Blipp ble kjent etter at han kom til finalen i andre sesong av Norske Talenter i 2009, sammen med breakdance-gruppen Absence Crew. De opptrådte under navnet «Absence & Blipp».

Tjue år gammel vant han prisen «Årets Radiotalent» for sin jobb i morgenshowet på P5, før han ledet radioprogrammet Verdens Rikeste Land på NRK P3. I 2012 var han programleder for sesong 5 av Norske Talenter på TV 2, før han ble Idols første programleder til å ta på seg jobben alene. 

I mai 2013 vant han publikumsprisen under Gullruten, hvor han ble stemt frem som folkets favoritt, og høsten 2013 ble Blipp del av teamet i TV-serien Torsdag kveld fra Nydalen.

Etter flere sesonger med Idol, lanserte Blipp i 2015 Mitt Dansecrew, et TV-konsept utviklet av Blipp, Anti TV og TV 2. Senere på våren satt han i registolen for Madcons musikkvideo «Don't Worry», og har i samarbeid med Anders Nilsen dannet den komiske musikkduoen Goodbye Pants. I 2017 fikk han sitt eget TV-show på TV 2,  Stian Blipp Show, som fikk en oppfølgingssesong i 2018«Stian Blipp Show».

Høsten 2018 tok han over programlederrollen i Senkveld sammen med Helene Olafsen, etter at Thomas Numme og Harald Rønneberg sluttet våren samme år.

Blipp driver en podkast om spill som heter Nerdelandslaget, sammen med Andreas Hedemann siden 11. april 2019.

I juni 2020 ble han medeier og ambassadør i den norske e-sportsorganisasjonen Nordavind (nå 00 NATION).

Referanser

 Eksterne lenker 


  Profil: Stian Blipp på Radionytt.no

Kategori:Norske TV-programledere
Kategori:Norske radioprogramledere
Kategori:Norske komikere
Kategori:Norske rappere
Kategori:Norske podkastere
Kategori:Norske e-sportsutøvere
Kategori:Programledere for «Idol»
Kategori:Programledere for TV 2
Kategori:Programledere for NRK Radio
Kategori:Vinnere av Gullrutens publikumspris
Kategori:Deltakere i Norske Talenter
Kategori:Personer fra Bergen kommune